આ બંને નેતાઓની મુલાકાત પરથી એવો અંદાજ લગાવવામાં આવી રહ્યો છે કે અખિલેશે મમતા બેનર્જી સાથે મળીને વર્ષ 2019ની ચૂંટણી માટે મહાગઠબંધ માટે વાતચીત કરી છે. સૂત્રો તરફથી મળેલી માહિતી પ્રમાણે સમાજવાદી પાર્ટીના રાષ્ટ્રીય અધ્યક્ષ અખિલેશ યાદવ વર્ષ 2019માં સામાન્ય ચૂંટણીને લઇને મહાગઠબંધનની તૈયારીમાં જોડાઇ ગયા છે. સોમવારે તેમણે દિલ્હી જઇને પશ્ચિમ બંગાળના મુખ્યમંત્રી મમતા બેનર્જી સાથે મુલાકાત કરી છે. મમતા પ્રધાનમંત્રી મોદીને મળવા માટે દિલ્હી આવ્યા હતા. ત્યારે અખિલેશ તેમને મળવા માટે દિલ્હી પહોંચી ગયા છે.